9. การควบคุมภายใน

คณะกรรมการบริษัทได้จัดให้มีระบบควบคุมภายในที่พอเพียงและเหมาะสมกับการดำเนินกิจการเพื่อลด
หรือป้องกันความเสี่ยงต่างๆ
ที่จะก่อให้เกิดความเสียหายต่อทรัพย์สินของบริษัทตลอดจนการปฏิบัติตามกฎหมายต่างๆที่เกี่ยวข้อง
ซึ่งประกอบด้วย

  9.1 การควบคุมภายใน

  9.1.1 องค์กรและสภาพแวดล้อม

  บริษัทมีการกำหนดเป้าหมายทางธุรกิจที่ชัดเจนและสามารถวัดผลได้
  โดยคำนึงถึงสมรรถนะความสามารถในการแข่งขันขององค์กร และสภาพแวดล้อมที่เปลี่ยนแปลง
  ผ่านทางการจัดทำแผนธุรกิจประจำปี โดยคำนึงถึงความสมดุล ความเสี่ยง
  ผู้มีส่วนได้ส่วนเสียทุกส่วน ตลอดจนการจัดโครงสร้างอำนาจหน้าที่ของคณะกรรมการบริษัท
  คณะกรรมการบริหาร ผู้บริหาร และพนักงานไว้อย่างชัดเจน
  มีการจัดวางระบบป้องกันและควบคุมวิธีปฏิบัติงานไว้เป็นลายลักษณ์อักษร
  เพื่อป้องกันการใช้อำนาจในทางมิชอบ อีกทั้งการให้ความสำคัญต่อความซื่อสัตย์สุจริต
  ดังที่ปรากฏอยู่ใน ค่านิยมองค์กร
  มีการกำหนดจรรยาบรรณทางธุรกิจของคณะกรรมการบริษัทและพนักงาน
  ให้แก่ทุกคนที่เกี่ยวข้องพึงปฏิบัติ

  9.1.2 ด้านการบริหารความเสี่ยง

  บริษัทมีการวิเคราะห์และประเมินปัจจัยเสี่ยงของธุรกิจในด้านต่างๆ อย่างสม่ำเสมอ
  บนพื้นฐานของข้อมูลทั้งภายในและภายนอก
  เพื่อหามาตรการป้องกันและจัดการความเสี่ยงให้อยู่ในระดับที่เหมาะสมและสอดคล้องในแต่ละสภาวการณ์
  โดยไม่ส่งผลกระทบต่อการดำเนินงานของบริษัท
  อีกทั้งมีการสื่อสารให้พนักงานทั้งองค์กรได้รับทราบเพื่อร่วมกันปฏิบัติตามแผนการบริหารความเสี่ยง
  รวมถึงมีการติดตามผลอย่างสม่ำเสมอ

  9.1.3 การควบคุมการปฏิบัติงานของฝ่ายบริหาร

  บริษัทมีการกำหนดขอบเขตของอำนาจในการดำเนินงานของผู้บริหารและพนักงานไว้อย่างชัดเจน
  รวมถึงอำนาจอนุมัติต่างๆในแต่ละระดับไว้เป็นลายลักษณ์อักษร
  เพื่อให้เกิดการถ่วงดุลและการตรวจสอบระหว่างกัน โดยคณะกรรมการบริหารเป็นผู้ตรวจสอบ
  ทบทวนและติดตามผลการปฏิบัติงานของฝ่ายบริหาร อีกชั้นหนึ่ง

  9.1.4 ระบบสารสนเทศและการสื่อสารข้อมูล

  บริษัทมีการพัฒนาระบบสารสนเทศมาอย่างต่อเนื่อง
  เพื่อให้ได้ข้อมูลที่ทันสมัยและเป็นประโยชน์ต่อการตัดสินใจของผู้บริหาร
  โดยมีฝ่ายเทคโนโลยีสารสนเทศ รวบรวม วิเคราะห์ และตรวจสอบให้มีความถูกต้องสมบูรณ์
  และเป็นปัจจุบัน ในรูปแบบที่เข้าใจง่ายเหมาะแก่การใช้งาน
  โดยคำนึงถึงการจัดเก็บที่มีประสิทธิภาพ มีการสำรองข้อมูลที่สำคัญและจัดเก็บในที่ที่ปลอดภัย
  ระบบสารสนเทศ ซึ่งประกอบด้วยระบบงานต่างๆ เช่น ระบบการขาย ระบบบัญชี-การเงิน
  ระบบการบริหารต้นทุน ระบบพัฒนาและบริหารทรัพยากรบุคคล
  ระบบสื่อสารภายในองค์กรทุกระบบจะเชื่อมโยงทั่วถึงกันทั้งองค์กร
  ซึ่งช่วยให้ฝ่ายบริหารรับรู้ข้อมูลได้ตรงเวลา และสามารถใช้เพื่อประกอบการตัดสินใจได้ทันการณ์

0.  9.1.5 ระบบการติดตาม

  คณะกรรมการบริษัทมอบหมายให้คณะกรรมการบริหาร
  เป็นผู้ติดตามและควบคุมการปฏิบัติงานของฝ่ายบริหารอย่างใกล้ชิด
  โดยมีการประชุมร่วมกันอย่างสม่ำเสมอ
  และจัดให้มีการรายงานผลการดำเนินงานตามแผนธุรกิจที่ได้รับอนุมัติจากคณะกรรมการบริษัท
  เป็นประจำทุกไตรมาส เพื่อให้ทราบถึงความแตกต่างจากเป้าหมายที่กำหนดไว้
  และกำหนดแนวทางการแก้ไข เพื่อให้คณะกรรมการบริษัทพิจารณาอนุมัติ
  ในกรณีที่ผลการดำเนินงานไม่เป็นไปตามแผนที่วางไว้
  นอกจากนั้นคณะกรรมการตรวจสอบได้มอบหมายให้ฝ่ายตรวจสอบภายใน
  ติดตามในประเด็นต่างๆอันอาจ เป็นความเสี่ยงในการดำเนินธุรกิจของบริษัท
  และรายงานผลการตรวจสอบแก่คณะกรรมการตรวจสอบโดยตรงอยู่เป็นระยะๆ

รายงานความรับผิดชอบของคณะกรรมการบริษัทต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินของบริษัท แอล.พี.เอ็น.ดีเวลลอปเมนท์
จำกัด(มหาชน) และสารสนเทศทางการเงินที่ปรากฏในแบบรายงาน 56-1 และรายงานประจำปี
โดยงบการเงินดังกล่าวได้จัดทำขึ้นตามมาตรฐานการบัญชีที่รับรองทั่วไปในประเทศไทยโดยใช้นโยบายบัญชีที่เหมาะสมและถือปฎิบัติโดยสม่ำเสมอ
โดยใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน

คณะกรรมการบริษัทตระหนักถึงความสำคัญในด้านคุณภาพของงบการเงิน
โดยการจัดให้มีระบบควบคุมภายในที่เหมาะสมและมีประสิทธิภาพ
จัดให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงินและคำอธิบายและการวิเคราะห์
ทั้งนี้เพื่อให้ความมั่นใจว่าการบันทึกข้อมูลทางบัญชีมีความถูกต้อง ครบถ้วน
เพื่อประโยชน์สูงสุดของผู้ถือหุ้นและนักลงทุนในการใช้งบการเงิน

คณะกรรมการบริษัทได้แต่งตั้งคณะกรรมการตรวจสอบที่มีคุณสมบัติเป็นกรรมการอิสระ
ซึ่งมีความรู้และความเข้าใจในด้านบัญชี การเงิน
เป็นผู้ดูแลรับผิดชอบเกี่ยวกับคุณภาพรายงานทางการเงินและระบบการควบคุมภายใน
โดยคณะกรรมการตรวจสอบได้แสดงความเห็นไว้แล้วในรายงานของคณะกรรมการตรวจสอบ

ทั้งนี้จากโครงสร้างการบริหาร ระบบการควบคุมภายใน
และผลการตรวจสอบของผู้สอบบัญชีรับอนุญาตทำให้คณะกรรมการบริษัทเชื่อมั่นว่างบการเงินของบริษัท
ณ วันที่ 31 ธันวาคม 2551 ได้แสดงฐานะการเงิน ผลการดำเนินงาน
และกระแสเงินสดโดยถูกต้องตามหลักการบัญชีที่รับรองทั่วไป

ปกรณ์ ทวีสิน

(นายปกรณ์ ทวีสิน)

ประธานกรรมการบริษัท

รายงานคณะกรรมการตรวจสอบ ประจำปี 2551

คณะกรรมการตรวจสอบบริษัท แอล.พี.เอ็น.ดีเวลลอปเมนท์ จำกัด(มหาชน)
ประกอบด้วยกรรมการบริษัทที่เป็นอิสระ จำนวน 3 ท่าน โดยมีนายอมรศักดิ์ นพรัมภา
เป็นประธานกรรมการตรวจสอบ นายเทพ รุ่งธนาภิรมย์ และ นายวีระศักดิ์ วหาวิศาล
เป็นกรรมการตรวจสอบ และในปี 2551 คณะกรรมการตรวจสอบได้มีการประชุมรวม 4 ครั้ง
ได้ดำเนินงาน (ตามกฎบัตร) โดยสรุป ดังนี้

1)  ในทุกไตรมาส
    ได้ทบทวนงบการเงินในที่ประชุมร่วมกับผู้บริหารและควบคุมสายงานการเงินของบริษัทพร้อมกับ

  ผู้สอบบัญชีภายนอกของบริษัท เพื่อพิจารณาข้อสังเกตต่างๆ
  จากการสอบทานงบการเงินรายไตรมาส

2)  ทบทวนระบบการควบคุมภายใน
    และดูแลให้มีการบริหารสินทรัพย์อย่างมีประสิทธิภาพผ่านทางรายงานผล

  ตรวจสอบที่บรรจุไว้เป็นวาระการประชุมทุกครั้ง โดยได้ติดตามกรณีที่มีนัยสำคัญ
  และร่วมหารือกับผู้ตรวจสอบ

  ภายใน เพื่อประเมินประสิทธิภาพ และความเพียงพอของระบบควบคุมภายใน

3)  สอบทานระบบการกำกับกิจการ
    เกี่ยวกับการปฏิบัติงานตามระเบียบตลาดหลักทรัพย์แห่งประเทศไทย รวมถึง

  การปฏิบัติตามข้อกำหนดกฎหมายที่เกี่ยวข้องกับการดำเนินธุรกิจของบริษัท
  โดยประชุมร่วมกับผู้บริหารที่มี

  หน้าที่รับผิดชอบ และผู้ตรวจสอบภายใน

4)  พิจารณาแผนการตรวจประจำปี และงบประมาณประจำปี 2552 ของหน่วยงานตรวจสอบภายใน
    การหมุนเวียน

  พนักงาน การฝึกอบรม ด้านความเพียงพอของบุคลากร และดัชนีวัดผลการปฏิบัติงาน
  รวมถึงการพิจารณา

  แต่งตั้งโยกย้ายความดีความชอบประจำปีของหัวหน้าหน่วยตรวจสอบภายใน

5)  พิจารณาการทำรายการระหว่างกัน และรายการที่มีความขัดแย้งทางผลประโยชน์
    โดยยึดถือหลักความโปร่งใส

  และการเปิดเผยข้อมูลอย่างเพียงพอ เป็นเกณฑ์การปฏิบัติ
  ซึ่งเป็นไปในทิศทางเดียวกันกับนโยบายบริษัท อีกทั้ง

  มีความสอดคล้องกับหลักการกำกับกิจการที่ดี

6)  พิจารณาคัดเลือกผู้สอบบัญชี และค่าตอบแทน
    เพื่อนำเสนอต่อคณะกรรมการบริษัทให้ขออนุมัติที่ประชุมผู้ถือ

  หุ้นประจำปี 2552

คณะกรรมการตรวจสอบ ได้พิจารณาผลการดำเนินงานในรอบปีที่ผ่านมาของผู้สอบบัญชีภายนอก
และได้เสนอรายชื่อผู้สอบบัญชีจากสำนักงานสอบบัญชี ดี ไอ เอ ประจำปี 2552 คือ คุณพรสรัญ
รุ่งเจริญกิจกุล เลขที่ 3255 หรือคุณวิไลรัตน์ โรจน์นครินทร์ เลขที่ 3104 เป็นผู้สอบบัญชีบริษัท
ประจำปี 2552 และได้ให้ความเห็นชอบค่าสอบบัญชี ประจำปี 2552 ต่อคณะกรรมการบริษัท
เพื่อเสนอต่อที่ประชุมผู้ถือหุ้นพิจารณาแต่งตั้งผู้สอบบัญชี และอนุมัติค่าสอบบัญชีต่อไป

  อมรศักดิ์ นพรัมภา

  (นายอมรศักดิ์ นพรัมภา)

  ประธานคณะกรรมการตรวจสอบ วันที่ 26 มกราคม 2552

รายงานของผู้สอบบัญชีปี 2551

ตามที่ สำนักงานฯได้ตรวจสอบงบการเงินของบริษัท แอล.พี.เอ็น.ดีเวลลอปเมนท์ จำกัด(มหาชน)
สำหรับปีสิ้นสุดวันที่ 31 ธันวาคม 2551 และได้เสนอรายงานการตรวจสอบลงวันที่ 19 กุมภาพันธ์
2552 ไปแล้วนั้น สำนักงานฯขอเรียนว่า
ในการตรวจสอบงบการเงินดังกล่าวตามมาตรฐานการสอบบัญชีที่รับรองทั่วไป
เพื่อแสดงความเห็นว่างบการเงินนี้แสดงฐานะการเงินและผลการดำเนินโดยถูกต้องตามที่ควรในสาระสำคัญตามหลักการบัญชีที่รับรองทั่วไปหรือไม่เพียงใดนั้น
สำนักงานฯได้ศึกษาและประเมินประสิทธิภาพการควบคุมภายในด้านบัญชีของบริษัทตามที่เห็นจำเป็น
เพื่อประโยชน์ในการกำหนดขอบเขตของการปฏิบัติงานตรวจสอบให้รัดกุมและเหมาะสม
ซึ่งสำนักงานฯไม่พบข้อบกพร่องที่เป็นสาระสำคัญของระบบการควบคุมภายในด้านบัญชีที่จะมีผลกระทบอย่างเป็นสาระสำคัญในการแสดงความเห็นต่องบการเงิน
ณ วันที่ 31 ธันวาคม 2551

ฝ่ายบริหารของบริษัท แอล.พี.เอ็น.ดีเวลลอปเมนท์ จำกัด(มหาชน)
มีความรับผิดชอบในการจัดให้มีระบบการควบคุมภายในด้านบัญชีและควบคุมให้มีการปฏิบัติตามระบบดังกล่าวอย่างเคร่งครัด
ในการนี้ต้องใช้การประมาณการและดุลยพินิจโดยพิจารณาถึงผลประโยชน์ที่คาดว่าจะได้รับและต้นทุนที่เกิดขึ้นจากการที่ใช้ระบบการควบคุมนี้
ระบบการควบคุมภายในดังกล่าวให้ความมั่นใจแก่ฝ่ายบริหารตามสมควร

อย่างไรก็ตาม สำนักงานฯขอเรียนว่า ในการตรวจสอบบัญชี สำนักงานฯมิได้ตรวจสอบทุกรายการ
หากแต่ใช้วิธีการทดสอบเท่านั้น
นอกจากนั้นการศึกษาและการประเมินประสิทธิภาพระบบการควบคุมภายในด้านบัญชีมีวัตถุประสงค์เพียงเพื่อประโยชน์ในการสอบบัญชีดังกล่าวไว้ข้างต้น
ดังนั้นจึงไม่อาจชี้ให้เห็นถึงข้อบกพร่องทั้งหมดที่อาจมีอยู่ในระบบการควบคุมภายในของบริษัท ได้

สำนักงานฯ
ขอขอบคุณเจ้าหน้าที่ของบริษัทที่ได้ให้ความร่วมมือในการตรวจสอบบัญชีของบริษัทเป็นอย่างดี

  ขอแสดงความนับถือ

  สุวิมล กฤตยาเกียรณ์

  (นางสุวิมล กฤตยาเกียรณ์)

  ผู้สอบบัญชีรับอนุญาตเลขทะเบียน 2982